
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1983 

30 Δεκεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Συγκρότηση Ειδικής Επιτροπής για τη σύνταξη και 
την επανέκδοση του «Οδηγού του Πολίτη με Ει¬ 
δικές Ανάγκες». 1 

Καθορισμός τιμής διάθεσης χαρτών και βιβλίων πινά¬ 
κων τιμών προσδιορισμού της αντικειμενικής αξί¬ 
ας των με οποιανδήποτε αιτία μεταβιβαζόμενων 
ακινήτων που βρίσκονται σε περιοχές όπου ισχύ¬ 
ει το σύστημα αυτό, σύμφωνα με την υπ’ αριθμ. 

1122435/3634/0ΟΤΥ/Δ', ΠΟΛ-1158/30.12.2005 από¬ 
φαση του Υπουργού Οικονομικών. 2 

Τροποποίηση της υπ’ αριθμ. ΔΥ1δ/42686/27.5.2004 
(ΦΕΚ 861/Β711-6.2004) απόφασης με περιεχόμε¬ 
νο τη συγκρότηση Επιτροπής για την παραλαβή 
του έργου της Ομάδας Εργασίας για τη διαχει¬ 
ριστική τακτοποίηση και τη σύνταξη απογραφής 
και απολογισμού του ΕΟΚΦ (Ε.Ο.Π.). 3 

Τροποποίηση της υπ’ αριθμ. ΔΥ1 δ/133725/04/21.1.2005 
Ο.Ε. (ΦΕΚ 111/31.1.2005 τ. Β') απόφασης συγκρό¬ 
τησης του Δεύτερου Περιφερειακού Συμβουλίου 
Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης 
της Γ' Δ.Υ.ΠΕ. Αττικής, των Δ.Υ.ΠΕ. Α' και Β' Νο¬ 
τίου Αιγαίου και Βορείου Αιγαίου και της Δ.Υ.ΠΕ. 
Κρήτης, με έδρα του την έδρα της Γ' Δ.Υ.ΠΕ. Ατ¬ 
τικής. 4 

Εφαρμογή Ηλεκτρονικού Συστήματος για την έκ¬ 
δοση, διάθεση και έλεγχο της διακίνησης των 
ονομαστικών / αριθμημένων εισιτηρίων των αγω¬ 
νιστικών αγώνων του επαγγελματικού αθλητι¬ 
σμού. 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο διατακτικό της υπ’ αριθμ. 
318579/21.11.2005 απόφασης του Υπουργού Αγρο¬ 
τικής Ανάπτυξης και Τροφίμων. 6 


ΑΠΟΦΑΣΕΙΣ 


Αριθμ. ΔΙΔΚ/Φ.38/4/26456 (1) 

Συγκρότηση Ειδικής Επιτροπής για τη σύνταξη και την 
επανέκδοση του «Οδηγού του Πολίτη με Ειδικές Ανά¬ 
γκες». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 2 του ν. 2880/2001 «Πρόγραμμα «ΠΟ¬ 
ΛΙΤΕΙΑ» για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις (ΦΕΚ 9/ 
Α'/30.1.2001), όπως αντικαταστάθηκε με το άρθρο 17 του 
ν. 3345/2005 (ΦΕΚ 138/Α'/16.6.2005), 

β) του άρθρου 18 παρ. 18 του ν. 2503/1997 (ΦΕΚ 107/ 
Α'/30.5.1997) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

2. Τον Κανονισμό Εφαρμογής του Προγράμματος «ΠΟ¬ 
ΛΙΤΕΙΑ» που εκδόθηκε με την υπ’ αριθμ. 15453 (ΦΕΚ 1120/ 
Β'/8.8.2005) κοινή υπουργική απόφαση των Υπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών. 

3. Την υπ’ αριθμ. ΔΙΔΚ/Φ.38/15716/10.8.2005 απόφαση 
«Ορισμός μελών Επιτροπής Διοίκησης του Προγράμμα¬ 
τος «ΠΟΛΙΤΕΙΑ» στο ΥΠ.ΕΣ.Δ.Δ.Α.» 

4. Την υπ’ αριθμ. ΔΙΔΚ/Φ.38/16915/5.9.2005 απόφαση 
«Ορισμός υπευθύνων Υποπρογραμμάτοιν του Προγράμ¬ 
ματος «ΠΟΛΙΤΕΙΑ» στο ΥΠ.ΕΣ.Δ.Δ.Α.» και την υπ’ αριθμ. 
ΔΙΔΚ/Φ.3 8/17965/21.9.2005 απόφαση «Ορισμός μελών 
των Ομάδων Υποστήριξης Υποπρογραμμάτων του Προ¬ 
γράμματος «ΠΟΛΙΤΕΙΑ» στο ΥΠ.ΕΣ.Δ.Δ.Α. 

5. Το υπ’ αριθμ. πρακτικό 3/8.9.2005 της Επιτροπής Δι¬ 
οίκησης του Προγράμματος «ΠΟΛΙΤΕΙΑ» στο Υπουργείο 
Εσωτερικών, Δημόσιας Διοίκησης και Αποκέντρωσης. 

6. Την υπ’ αριθμ. ΔΙΔΙΜ/Φ33/86/261 72/21.12.2005 από¬ 
φαση ένταξης 

7. Το από 21.12.2005 Υπηρεσιακό Σημείωμα της Προϊ- 

σταμένης της Διεύθυνσης Απλούστευσης Διαδικασιών’ 
και Παραγωγικότητας. 

8. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, δεδομένου ότι η σχετική δαπάνη 
θα προκύψει με την έκδοση απόφασης καθορισμού απο¬ 
ζημίωσης των μελών και της γραμματείας της Ομάδας 
Διοίκησης Έργου, αποφασίζουμε: 

1. Συγκροτούμε στη Γενική Γραμματεία Δημόσιας Διοί¬ 
κησης και Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης, 
στο πλαίσιο υλοποίησης του Προγράμματος «ΠΟΛΙΤΕΙΑ», 
Ομάδα Διοίκησης Έργου, με αντικείμενο τη σύνταξη 
και επανέκδοση του «Οδηγού του Πολίτη με Ειδικές 
Ανάγκες» (Οδηγού του Πολίτη με Αναπηρίες). 

2. Η Ομάδα Διοίκησης Έργου απαρτίζεται από τον 
Πρόεδρο και επτά (7) μέλη, καθώς και τους νόμιμους 
αναπληρωτές αυτών. Ως μέλη αυτής ορίζονται στελέχη 
του Υπουργείου Εσωτερικών, Δημόσιας Διοίκησης και 
Αποκέντρωσης, στελέχη φορέων καθ’ ύλην αρμοδίων, 
υπηρεσιών και Ελεγκτικών Σωμάπον του δημόσιου το¬ 
μέα, εκπρόσοοποι συνδικαλιστικών φορέων των Ατόμων 
με Ειδικές Ανάγκες, καθώς και ιδιώτες με εξειδικευμένα 
επιστημονικά προσόντα ή εμπειρία σε σχετικούς με το 
αντικείμενο της Επιτροπής, τομείς. Το έργο της Επιτρο¬ 
πής επικουρεί Γ ραμματεία αποτελούμενη από δύο (2) 
υπαλλήλους της Γενικής Γραμματείας Δημόσιας Διοί¬ 
κησης & Ηλεκτρονικής Διακυβέρνησης του Υπουργείου 
Εσωτερικών, Δημόσιας Διοίκησης και Αποκέντρωσης. 

3. Έργο της Επιτροπής είναι: 

α) Ο προσδιορισμός και η διατύπωση προτάσεων σχε¬ 
τικά με τις θεματικές ενότητες του Οδηγού του Πολίτη 
με Αναπηρίες. 

β) Ο προσδιορισμός, η συλλογή, η επεξεργασία και η 
αξιολόγηση στοιχείων που αφορούν τα άτομα με αναπη¬ 
ρίες, για τη διαμόρφωση του περιεχομένου του «Οδηγού 
του Πολίτη με αναπηρίες». 

γ) Η διαμόρφωση του «Οδηγού του Πολίτη με αναπη¬ 
ρίες» σε έντυπη και ηλεκτρονική μορφή. 

4. Η Επιτροπή θα λειτουργεί εκτός ωραρίου εργασίας 
και το έργο της θα ολοκληρωθεί εντός 10 μηνών από 
την έκδοση της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθ. 1122436/3635/00ΤΥ/Δ (2) 

Καθορισμός τιμής διάθεσης χαρτών και βιβλίων πινά¬ 
κων τιμών προσδιορισμού της αντικειμενικής αξίας 
των με οποιανδήποτε αιτία μεταβιβαζομένων ακινή¬ 
των που βρίσκονται σε περιοχές όπου ισχύει το σύ¬ 
στημα αυτό, σύμφωνα με την υπ’ αριθμ. 1122435/3634/ 
ΟΟΤΥ/Δ', ΠΟΛ-1158/30.12.2005 απόφαση του Υπουργού 
Οικονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το π.δ. 284/1988 περί «Οργανισμού Υπουργείου Οι¬ 
κονομικών». 


2. Το άρθρο 48 του ν. 1591/1986 (ΦΕΚ 50Α724.4.1986). 

3. Την ανάγκη διάθεσης των βιβλίων πινάκων τιμών 
προσδιορισμού της αντικειμενικής αξίας των με οποιαν- 
δήποτε αιτία μεταβιβαζομένων ακινήτων όλων των πε¬ 
ριοχών, όπου ισχύει το σύστημα αυτό με σκοπό την 
εξυπηρέτηση των φορολογουμένων, συμβολαιογράφων, 
δικηγόρων και όλων όσων ασχολούνται με θέματα φο¬ 
ρολογίας γενικώς 

4. Την υπ’ αριθμ. 1122435/3634/0ΟΤΥ/Δ', ΠΟΛ-1158/ 
30.12.2005 απόφαση του Υπουργού Οικονομικών με 
την οποία γίνεται αναπροσαρμογή τιμών, επέκταση 
και ένταξη νέων περιοχών στο σύστημα αντικειμενικού 
προσδιορισμού της φορολογητέας αξίας των με οποιαν- 
δήποτε αιτία μεταβιβαζομένων εντός σχεδίου ακινήτων 
που βρίσκονται σε όλες τις περιφέρειες της χώρας. 

5. Την υπ’ αριθμ. 37930/ΔΙΟΕ 1264, (ΦΕΚ 1432/Β7 
14.10.2005) απόφαση του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομίας 
και Οικονομικών». 

6. Το γεγονός ότι δεν δημιουργείται δαπάνη για τον 
Κρατικό Προϋπολογισμό, αποφασίζουμε: 

Εγκρίνουμε την πώληση των χαρτών και των βιβλίων 
πινάκων τιμών, με τις τιμές εκκίνησης και τους λοιπούς 
συντελεστές που επηρεάζουν αυξητικά ή μειωτικά την 
αξία των εντός σχεδίου μεταβιβαζομένων ακινήτων, τα 
οποία βρίσκονται σε περιοχές όλων των περιφερειών 
της χώρας, όπου ισχύει το σύστημα του αντικειμενικού 
προσδιορισμού και καθορίζουμε την τιμή πώλησης των 
βιβλίων «Πίνακες Τιμών» και αντιστοίχων χαρτών ως 
εξής: 


Τόμος 

Περιφέρεια 

Τιμή 

1 

ΑΤΤΙΚΗΣ 

50 € 

II 

ΑΝΑΤΟΛΙΚΗΣ ΜΑΚΕΔΟΝΙΑΣ 



ΚΑΙ ΘΡΑΚΗΣ, ΚΕΝΤΡΙΚΗΣ 

ΚΑΙ ΔΥΤΙΚΗΣ ΜΑΚΕΔΟΝΙΑΣ 

40 € 

III 

ΗΠΕΙΡΟΥ, ΘΕΣΣΑΛΙΑΣ, 



ΣΤΕΡΕΑΣ ΕΛΛΑΔΟΣ 

30€ 

IV 

ΔΥΤΙΚΗΣ ΕΛΛΑΔΟΣ, ΠΕΛΟΠΟΝΝΗΣΟΥ, 



ΙΟΝΙΩΝ ΝΗΣΩΝ 

30 € 

V 

ΒΟΡΕΙΟΥ, ΝΟΤΙΟΥ ΑΙΓΑΙΟΥ 

30 € 

VI 

ΚΡΗΤΗΣ 

40 € 


Τα έσοδα από την πώληση των παραπάνω βιβλίων 
αποτελούν έσοδα του Κρατικού Προϋπολογισμού και 
θα εμφανίζονται στον Κ.Α. εσόδων 2411. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2005 

Ο ΥΦΥΠΟΥΡΓΟΣ 

ΑΝΤΩΝΗΣ ΜΠΕΣΑΣ 
-♦- 

Αριθ. ΔΥΙδ/οικ. 141089 (3) 

Τροποποίηση της υπ’ αριθμ. ΔΥ1δ/42686/27.5.2004 (ΦΕΚ 
861/Β711-6.2004) απόφασης με περιεχόμενο τη συ¬ 
γκρότηση Επιτροπής για την παραλαβή του έργου 
της Ομάδας Εργασίας για τη διαχειριστική τακτο¬ 
ποίηση και τη σύνταξη απογραφής και απολογισμού 
του ΕΟΚΦ (Ε.Ο.Π.). 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 2 του ν. 3209/2003 «Ρυθ- 

μισείς θεμάτων αρμοδιότητας Υπουργείου Υγείας και 
Πρόνοιας» (ΦΕΚ 304/Α724.12.2003) σύμφωνα με τις οποί¬ 
ες συγκροτούνται ομάδες εργασίες για τη διαχειριστική 
τακτοποίηση και τη σύνταξη απογραφών και απολογι¬ 
σμών του ΠΙΚΠΑ και του Ε.Ο.Π. 

2. Τις διατάξεις του άρθρου 128 του π.δ. 95/2000 (ΦΕΚ 
76/τ. Α'/10.3.2000) Οργανισμός του Υπουργείου Υγείας 
και Πρόνοιας, όπως τροποποιήθηκε μεταγενέστερα. 

3. Την υπ’ αριθμ. ΔΥ1δ/42686/27.5.2005 (ΦΕΚ 861/Β7 
11.6.2004) απόφασης με περιεχόμενο τη συγκρότηση 
Επιτροπής για την παραλαβή του έργου της Ομάδας 
Εργασίας για τη διαχειριστική τακτοποίηση και τη σύ¬ 
νταξη απογραφής και απολογισμού του ΕΟΚΦ (Ε.Ο.Π.), 
όπως τροποποιήθηκε μεταγενέστερα. 

4. Το υπ’ αριθμ. 2/41986/0004/05 έγγραφο του Γενικού 
Λογιστηρίου του Κράτους, αποφασίζουμε: 

Τροποποιούμε την υπ’ αριθμ. ΔΥ1 δ/42686/27.5.2005 
(ΦΕΚ 861/Β711-6.2004) απόφασης με περιεχόμενο τη συ¬ 
γκρότηση Επιτροπής για την παραλαβή του έργου της 
Ομάδας Εργασίας για τη διαχειριστική τακτοποίηση 
και τη σύνταξη απογραφής και απολογισμού του ΕΟΚΦ 
(Ε.Ο.Π.), όπως τροποποιήθηκε μεταγενέστερα και διορί¬ 
ζουμε μέλος της επιτροπής την Κατσαβουλιά Στεφανία, 
υπάλληλο με Α' βαθμό του κλάδου ΠΕ Δημοσιονομικών 
που υπηρετεί ως Προϊσταμένη Δ' Τμήματος στην Υ.Δ.Ε. 
του Υπουργείου Υγείας και Κοινωνικής Αλληλεγγύης, 
ως εκπρόσωπο του Γ.Λ.Κ. με αναπληρώτρια την Πα- 
πασημακοπούλου Ελένη, υπάλληλο με Α' βαθμό του 
κλάδου ΤΕ1 Δημοσιονομικών, που υπηρετεί στην ίδια 
Υπηρεσία, ομοίως. 

Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥΙδ/134985 (4) 

Τροποποίηση της υπ’ αριθμ. ΔΥ1 δ/133725/04/21.1.2005 
Ο.Ε. (ΦΕΚ 111/31.1.2005 τ. Β') απόφασης συγκρότησης 
του Δεύτερου Περιφερειακού Συμβουλίου Επιλογής 
και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης της Γ' Δ.Υ.ΠΕ. 
Αττικής, των Δ.Υ.ΠΕ. Α' και Β' Νοτίου Αιγαίου και Βο¬ 
ρείου Αιγαίου και της Δ.Υ.ΠΕ. Κρήτης, με έδρα του 
την έδρα της Γ' Δ.Υ.ΠΕ. Αττικής. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/1953 τ. 
Α'). 

2. Τις διατάξεις της παρ. 8 του άρθρου 11 του ν. 2889/ 
2001 (Φ.Ε.Κ. 37/2.3.2001 τ. Α') «Βελτίωση και εκσυγχρο¬ 
νισμός του Εθνικού Συστήματος Υγείας και άλλες δι¬ 
ατάξεις.», όπως τροποποιήθηκε μεταγενέστερα με την 
παρ. 12 του άρθρου 19 του ν. 3106/2003 (ΦΕΚ 30/03 τ. 
Α') και τα εδάφια 1 και 4α της παρ. Δ του άρθρου 20 
του ν. 3172/2003 (ΦΕΚ 197/03 τ. Α'). 

3. Τις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ. Α') «Σύστα¬ 


ση Ένωσης Νοσηλευτών - Νοσηλευτριών Ελλάδος και 
άλλες διατάξεις». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ. Α') «Πολυκλινική Ολυμπιακού Χωριού, 
Συνήγορος Υγείας και Κοινωνικής Αλληλεγγύης και λοι¬ 
πές διατάξεις». 

5. Τ ις διατάξεις των άρθρων 1, 38 και 42 του ν. 3329/ 
2005 (Φ.Ε.Κ. 81/4.4.2005 τ. Α') «Εθνικό Σύστημα Υγείας και 
Κοινωνικής Αλληλεγγύης και λοιπές διατάξεις.» 

6. Την υπ’ αριθμ. ΔΥ1 δ/133725/04/21.1.2005 Ο.Ε. (ΦΕΚ 
111/31.1.2005 τ. Β') απόφασή μας, όπως τροποποιήθηκε 
και συμπληρώθηκε μεταγενέστερα. 

7. Την από 25.10.2005 αίτηση παραίτησης του Χατζη- 
μάρκου Ανδρέα. 

8. Την από 26.10.2005 αίτηση παραίτησης του Διγα- 
λάκη Μιχαήλ. 

9. Τις υπ’ αριθμ. 11022/21.11.2005, 11229/8.12.2005 και 
11354/22.12.2005 αποφάσεις της Εκτελεστικής Επιτροπής 
του Κεντρικού Συμβουλίου Υγείας, αποφασίζουμε 

1. Τροποποιούμε την ανωτέρω (6) σχετική απόφασή 
μας και διορίζουμε στο Δεύτερο Περιφερειακό Συμβού¬ 
λιο Επιλογής και Αξιολόγησης των Επιμελητών Α' και 
Β' Ιατρών Ε.Σ.Υ., αρμόδιο για την περιοχή ευθύνης της 
Γ Δ.Υ.ΠΕ. Αττικής, των Δ.Υ.ΠΕ. Α' και Β' Νοτίου Αιγαίου 
και Βορείου Αιγαίου και της Δ.Υ.ΠΕ. Κρήτης, με έδρα 
του την έδρα της Γ' Δ.Υ.ΠΕ. Αττικής στην ειδικότητα 
της Χειρουργικής: 

α) αναπληρωματικό μέλος τον Αντωνιάδη Ιωσήφ, 
Αναπληρωτή Διευθυντή Χειρουργικής στο Γενικό Νο¬ 
σοκομείο Δυτικής Αττικής «Η ΑΓΙΑ ΒΑΡΒΑΡΑ», σε αντι¬ 
κατάσταση του Κοντοστόλη Στυλιανού, που διορίζεται 
εισηγητής, 

β) εισηγητή τον Κοντοστόλη Στυλιανό, Επιμελητή Α' 
Χειρουργικής στο Γενικό Νοσοκομείο Πειραιά «ΤΖΑ- 
ΝΕΙΟ», σε αντικατάσταση του Διγαλάκη Μιχαήλ, που 
παραιτήθηκε, 

γ) εισηγητή τον Κουρκουνάκη Νικόλαο, Επιμελητή Α' 
Χειρουργικής στο Γ ενικό Νοσοκομείο Αθηνών «Γ. ΓΕΝ- 
ΝΗΜΑΤΑΣ», σε αντικατάσταση του Χατζημάρκου Αν¬ 
δρέα, που παραιτήθηκε. 

2. Οι ανωτέρω διορίζονται για το υπόλοιπο της θητεί¬ 
ας των αντικαθισταμένων. 

3. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε και συμπληρώθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. 62038 (5) 

Εφαρμογή Ηλεκτρονικού Συστήματος για την έκδοση, 
διάθεση και έλεγχο της διακίνησης των ονομαστι- 
κών/αριθμημένων εισιτηρίων των αγωνιστικών αγώ¬ 
νων του επαγγελματικού αθλητισμού. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 «περί επανασυστάσεως της Γε- 

νίκης Γραμματείας Αθλητισμού και των αρμοδιοτήτων 
αυτής». 

β) Του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα. 

γ) Των παραγράφων 1 και 2 του άρθρου 41Γ του ν. 
2725/1999 (ΦΕΚ 121/Α'/1999), όπως προστέθηκε με το 
άρθρο 4 του ν. 3057/2002 (ΦΕΚ 239/Α72002) και αντι- 
καταστάθηκαν, αντίστοιχα, με τις παραγράφους 1 και 2 
του άρθρου 3 του ν. 3262/2004 (ΦΕΚ 173/Α'/2004). 

δ) Της παραγράφου 6 του αυτού ως άνω άρθρου 41Γ, 
όπως αυτή αντικαταστάθηκε με την παράγραφο 1 του 
άρθρου 1 του ν. 3372/2005 (ΦΕΚ 187/Α72005). 

ε) Της παραγράφου 3 του άρθρου 1 του ν. 3372/ 
2005. 

2. Την υπ’ αριθμ. 4377/23.11.2005 απόφαση της Αρχής 
Προστασίας Δεδομένων Προσωπικού Χαρακτήρα, του 
ν. 2472/1997 (ΦΕΚ 50/Α71997). 

3. Την υπ’ αριθμ. 133/24.3.2004 (ΦΕΚ 527/Β72004), όπως 
διορθώθηκε με το ΦΕΚ 558/Β72004) απόφαση του Πρω¬ 
θυπουργού και Υπουργού Πολιτισμού «περί ανάθεσης 
αρμοδιοτήτων στον Υφυπουργό Πολιτισμού Γεώργιο 
Ορφανό». 

4. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Αρθρο 1 

Ονομαστικά/Αριθμημένα Εισιτήρια 
Έκταση εφαρμογής 

1. Για τους αγώνες των εθνικών πρωταθλημάτων, κα¬ 
θώς και του Κυπέλλου Ελλάδος, περιλαμβανομένων των 
διεθνών και φιλικών αγώνων, στους οποίους μετέχουν 
Α.Α.Ε ή Τ.Α.Α., τα εισιτήρια εκδίδονται πάντοτε αριθμη- 
μένα και ονομαστικά, με τον αριθμό του εισιτηρίου να 
αντιστοιχεί σε μία θέση καθήμενου θεατή. Η διάταξη 
αυτή δεν εφαρμόζεται στην περίπτωση προμήθειας ει¬ 
σιτηρίων από αλλοδαπές ομάδες για λογαριασμό των 
φιλάθλων τους κατά την τέλεση διεθνών αγώνων στην 
Ελλάδα. Σε αυτή την περίπτωση τα εισιτήρια των αλ¬ 
λοδαπών φιλάθλων εκδίδονται ύστερα από έγγραφο 
αίτημα της φιλοξενούμενης ομάδας της αλλοδαπής, το 
οποίο και αποτυπώνεται στο σώμα του εισιτηρίου. 

2. Με απόφαση του Υπουργού Πολιτισμού, λαμβανό- 
μενη ύστερα από εισήγηση της Δ.Ε.Α.Β., καθορίζονται, 
πέρα από τους αγώνες της προηγούμενης παραγράφου 
και άλλοι (μεμονωμένοι) αγώνες, για τους οποίους πρέ¬ 
πει να εκδοθούν αριθμημένα και ονομαστικά εισιτήρια, 
εφαρμοζομένων, κατά τα λοιπά, των διατάξεων της 
παρούσας απόφασης. 

Αρθρο 2 

Φορείς έκδοσης και διάθεσης των εισιτηρίων 

1. Τα εισιτήρια του προηγούμενου άρθρου εκδίδονται 
με ευθύνη και φροντίδα της οικείας διοργανώτριας αρ¬ 
χής. Τα εισιτήρια έχουν ενιαία εμφάνιση, για όλες τις 
διαγωνιζόμενες ομάδες και διατίθενται σύμφωνα με 
τα όσα ορίζονται στις επόμενες διατάξεις αυτής της 
απόφασης. 

2. Οι διοργανώτριες αρχές καθώς και οικείες Α.Α.Ε. ή 
Τ.Α.Α. ορίζουν, πριν την έναρξη της οικείας διοργάνω¬ 
σης, εκπρόσωπό τους, ως υπεύθυνο έναντι των αρχών 
(Αστυνομική Αρχή, ΔΕΑΒ κ.λπ.) και λοιπών αθλητικών 


οργανώσεων, για κάθε θέμα, που αφορά την έκδοση, 
διακίνηση και διάθεση των εισιτηρίων. 

3. Οι Α.Α.Ε. και τα Τ.Α.Α. καταρτίζουν, πριν την έναρξη 
της αγωνιστικής περιόδου τον προγραμματισμό-σχεδια- 
σμό τους για τη διάθεση των ονομαστικών/αριθμημένων 
εισιτηρίων των αγώνων τους, ως γηπεδούχοι, στους φι¬ 
λάθλους κατόχους Κάρτας Φιλάθλου της παραγράφου 2 
του άρθρου 4 της παρούσας απόφασης και καθορίζουν 
τους ειδικότερους όρους και προϋποθέσεις, τα παρε¬ 
χόμενα κίνητρα (έκπτωση των τιμών κ.λπ.), καθώς και 
τη διαδικασία προπώλησης των εισιτηρίων των αγώνων 
τους της αγωνιστικής περιόδου είτε μεμονωμένων είτε 
για ορισμένο αριθμό αγώνων, είτε για το σύνολο αυτών. 
Κατά τη διάρκεια της αγωνιστικής περιόδου μπορεί 
ο παραπάνω σχεδιασμός να μεταβληθεί, χωρίς όμως 
να θίγονται τα δικαιώματα όσων φιλάθλων έχουν ήδη 
προαγοράσει εισιτήρια. 

4. Κατά την κατάρτιση του σχεδιασμού της προηγού¬ 
μενης παραγράφου λαμβάνεται ειδική μέριμνα για την, 
σύμφωνα με τους ορισμούς της παραγράφου 3 του άρ¬ 
θρου 1 του ν. 3372/2005, έκδοση και διάθεση των εισιτη¬ 
ρίων στα μέλη των συνδέσμων φιλάθλων, τηρουμένων, 
απαραιτήτως των ακόλουθων ειδικότερων όρων: 

α) Τα εκδιδόμενα για τα ως άνω μέλη εισιτήρια απο¬ 
τελούν ίδια κατηγορία εισιτηρίων και διατίθενται απο¬ 
κλειστικά, στα μέλη αυτά. 

β) Απαγορεύεται, απολύτως, ο καθορισμός ζωνών ή 
τμημάτων των κερκίδων, που να προορίζονται, απο¬ 
κλειστικά, για τις θέσεις των μελών των συνδέσμων 
φιλάθλων. 

γ) Απαγορεύεται, απολύτως, η κατανομή θέσεων των 
μελών συνδέσμων φιλάθλων, στις θέσεις των οικογε¬ 
νειακών εισιτηρίων. 

δ) Τα μέλη των συνδέσμων προμηθεύονται μόνο τα, 
κατά την παρούσα παράγραφο, ειδικώς για αυτά εκδι- 
δόμενα εισιτήρια, ατομικά και κατά τη διαδικασία που 
προμηθεύονται τα εισιτήριά τους και οι λοιποί μη ορ¬ 
γανωμένοι σε συνδέσμους φιλάθλων φίλαθλοι. 

ε) Με την επιφύλαξη των προηγούμενων περιπτώσεων 
και στο πλαίσιο του προγραμματισμού-σχεδιασμού τους 
της παραγράφου 3 του παρόντος άρθρου, οι Α.Α.Ε. και 
Τ.Α.Α. μπορούν να κατανέμουν τις αντιστοιχούσες στα 
εισιτήρια των μελών των συνδέσμων φιλάθλων θέσεις, 
κατά τρόπο μη συνεχόμενο, μεταξύ των θέσεων των 
λοιπών φιλάθλων τους. 

Αρθρο 3 

Ηλεκτρονικό σύστημα κεντρικής διαχείρισης εισιτηρίων 

1. Προς το σκοπό α) της αντιμετώπισης πράξεων βίας 
και αξιόποινων εν γένει πράξεων με αφορμή αθλητικές 
συναντήσεις, β) της διαφύλαξης της δημόσιας τάξης, γ) 
της προστασίας και ασφάλειας των αθλουμένων και των 
θεατών στους αγωνιστικούς χώρους και δ) της ευχερέ- 
στερης προμήθειας των εισιτηρίων και πρόσβασης στις 
αθλητικές εγκαταστάσεις, για την έκδοση, διάθεση και 
γενικά τον έλεγχο της διακίνησης των εισιτηρίων του 
άρθρου 1 της παρούσας απόφασης περιλαμβανομένου 
και του ελέγχου κατά τη είσοδο στην αθλητική εγκα¬ 
τάσταση, εφαρμόζεται ηλεκτρονικό σύστημα. 

2. Για το σκοπό αυτό εισάγεται, Σύστημα Κεντρικής 
Διαχείρισης Ονομαστικών/Αριθμημένων Εισιτηρίων για 
την εφαρμογή του οποίου: 

α) εκδίδεται Κάρτα Φιλάθλου, 

β) δημιουργείται Κεντρική Βάση Δεδομένων των κα¬ 
τόχων Κάρτας Φιλάθλου, 

γ) εισάγεται σύστημα Διαχείρισης Ονομαστικών/Αριθ- 
μημένων Εισιτηρίων Θεάματος . 

Αρθρο 4 

Έκδοση Κάρτας Φιλάθλου 

1. Δικαίωμα για την προμήθεια κάρτας φιλάθλου έχουν 
όλοι οι φίλαθλοι. 

Όσοι δεν επιθυμούν να ασκήσουν το δικαίωμα έκδοσης 
υπέρ αυτών Κάρτας Φιλάθλου, μπορούν να αγοράζουν 
Ονομαστικό/Αριθμημένο εισιτήριο και να εισέρχονται 
στους αγωνιστικούς χώρους με τη επίδειξη του δελτίου 
της αστυνομικής τους ταυτότητας ή του διαβατηρίου ή 
της άδειας παραμονής, τόσο κατά την αγορά του εισι¬ 
τηρίου, όσο και κατά την είσοδό τους στον αγωνιστικό 
χώρο, υπό την προϋπόθεση, ότι δεν εκτίουν ποινή που 
να απαγορεύει την είσοδό τους στους αγωνιστικούς 
χώρους. 

2. Υποχρέωση για την προμήθεια Κάρτας Φιλάθλου ως 
προϋπόθεσης για την αγορά εισιτηρίου και την είσοδο 
στις αθλητικές εγκαταστάσεις, έχουν: 

α) τα μέλη των αθλητικών σωματείων, που διατηρούν 
τμήματα αμειβομένων αθλητών (Τ.Α.Α.) ή ίδρυσαν αθλη¬ 
τική ανώνυμη εταιρία (Α.Α.Ε.), 
β) οι μέτοχοι των Α.Α.Ε., 
γ) τα μέλη των συνδέσμων φιλάθλων, 
δ) οι κάτοχοι εισιτηρίων διάρκειας, 
ε) οι με οποιοδήποτε τρόπο και ιδιότητα εμπλεκό¬ 
μενοι στις δραστηριότητες των αθλημάτων, για τους 
αγώνες των οποίων εκδίδονται ονομαστικά/αριθμημένα 
εισιτήρια (μέλη διοικήσεων και υπάλληλοι αθλητικών 
οργανώσεων, μέλη αθλητικών οργάνων και επιτροπών 
κ.λπ.). 

3. Για την έκδοση Κάρτας Φιλάθλου κατατίθεται, αυ¬ 
τοπροσώπως, έγγραφη αίτηση του ενδιαφερομένου 
φιλάθλου σε οποιαδήποτε Α.Α.Ε. ή Τ.Α.Α. ή σε εξουσιο¬ 
δοτημένα από τις οικείες διοργανώτριες αρχές ή αντί¬ 
στοιχες ομοσπονδίες όργανα και άλλα ειδικώς από τη 
διοργανώτρια εντεταλμένα φυσικά ή νομικά πρόσωπα, η 
οποία συνοδεύεται με την κατάθεση α) βεβαίωσης του 
οικείου φορέα από τους αναφερόμενους στην προη¬ 
γούμενη παράγραφο περί της ιδιότητας του ενδιαφερο¬ 
μένου για την έκδοση Κάρτας Φιλάθλου προσώπου, β) 
φωτογραφίας τύπου διαβατηρίου, γ) φωτοαντιγράφου 
της αστυνομικής ταυτότητας ή διαβατηρίου και στην 
περίπτωση οικονομικών μεταναστών της άδειας πα¬ 
ραμονής τους στη χώρα, προκειμένου να διαπιστωθεί 
η ταυτοπροσωπία του αιτούντος και η ακρίβεια των 
στοιχείων της αίτησης. Οι υπάλληλοι των ως άνω φο¬ 
ρέων, οι οποίοι καταχωρούν τα στοιχεία της αίτησης 
στην Κεντρική Βάση Δεδομένων πρέπει να είναι ειδικώς 
εξουσιοδοτημένοι από τους φορείς αυτούς. Η Κάρτα 
Φιλάθλου, φέρει κωδικό αριθμό αναγνώρισης του κα¬ 
τόχου της, σύμφωνα με τα Διεθνή Πρότυπα Σήμανσης 
και εκδίδεται με την κατάθεση της αίτησης, την οποία 
και παραλαμβάνει, αμέσως, ο αϊτών φίλαθλος, αφού 
καταβάλει το ποσό των δύο (2) ευρώ ως δαπάνη για 
την έκδοσή της. 

4. Στην αίτηση για την έκδοση Κάρτας Φιλάθλου, ανα¬ 
γράφονται, υποχρεωτικώς, με ποινή απαραδέκτου, τα 
ακόλουθα στοιχεία, η ακρίβεια των οποίων επιβεβαιώ¬ 
νεται από τον παραλαμβάνοντα αυτήν, υπάλληλο, με 


ειδική σημείωση επί της αιτήσεως και ύστερα από έλεγ¬ 
χο των αναγραφομένων στο δελτίο της αστυνομικής 
ταυτότητας ή στο διαβατήριο ή στην άδεια παραμονής, 
στοιχείων της αίτησης: 
α) ονοματεπώνυμο, 
β) όνομα πατρός και μητρός, 
γ) ημερομηνία γέννησης, 

δ) διεύθυνση κατοικίας (σε περίπτωση αλλαγής ανα¬ 
γράφεται τόσο η αναφερόμενη στην αστυνομική ταυ¬ 
τότητα ή στο διαβατήριο ή στην άδεια παραμονής όσο 
και η δηλούμενη από τον αιτούντα), 
ε) αριθμός τηλεφώνου (σταθερού και κινητού εάν 
υπάρχει), 

στ) ο αριθμός της αστυνομικής ταυτότητας ή του 
διαβατηρίου ή της άδειας παραμονής, η ημερομηνία 
έκδοσης και η εκδούσα αρχή, 
ζ) προκειμένου για τα οργανωμένα μέλη των Συν¬ 
δέσμων Φιλάθλων, η ομάδα την οποία υποστηρίζουν 
(προαιρετικά) και 

η) προαιρετικούς, ο αϊτών φίλαθλος μπορεί να δηλώσει 
ότι είναι οπαδός συγκεκριμένης ομάδας. 

5. Ειδικά, προκειμένου περί ανηλίκων τέκνων, ηλικί¬ 
ας κάτω των 14 ετών, (για τα οποία κατά νόμο δεν 
εκδίδεται δελτίο αστυνομικής ταυτότητας), εκδίδεται 
πρόσθετη της κάρτας του γονέως ατομική για κάθε 
τέκνο κάρτα, της σχετικής αίτησης υπογραφόμενης 
και κατατιθέμενης υπό του γονέως, που είναι κάτοχος 
κάρτας φιλάθλου. 

6. Σε περίπτωση αλλαγής κάποιου από τα ανωτέρω 
στοιχεία, ο κάτοχος της κάρτας οφείλει, με ποινή ανά¬ 
κλησής της, να ενημερώσει σχετικά τον φορέα έκδοσής 
της. 

7. Η Κάρτα Φιλάθλου έχει διετή ισχύ, δυνάμενη να 
ανανεώνεται. Με τη λήξη της ισχύος Κάρτας Φιλάθλου 
τα δεδομένα, που προκύπτουν από την εφαρμογή του 
παρόντος άρθρου, διαγράφονται αμελλητί με φροντίδα 
και ευθύνη της διοργανώτριας αρχής. 

Αρθρο 5 

Κεντρική Βάση Δεδομένων 

1. Η Κεντρική Βάση Δεδομένων περιλαμβάνει τα κατά 
το προηγούμενο άρθρο στοιχεία των φιλάθλων και τους 
κωδικούς των Καρτών, που είναι κάτοχοι. 

2. Στην Κεντρική Βάση Δεδομένων καταχωρούνται, 
αμελλητί, οι επιβαλλόμενες, αρμοδίως, κυρώσεις σε 
βάρος φυσικών προσώπων για πράξεις βίας, απαγο- 
ρεύουσες την είσοδο στους αγωνιστικούς χώρους, με 
ευθύνη και φροντίδα της διοργανώτριας, στους αγώ¬ 
νες της οποίας υπέπεσαν στις σχετικές παραβάσεις. 
Η τήρηση των δεδομένων, που προκύπτουν από την 
εφαρμογή της παρούσας παραγράφου διαρκεί για όσο 
χρόνο εκτίεται η ως άνω ποινή, με την παρέλευση του 
οποίου διαγράφονται, αμελλητί, με ευθύνη και φροντίδα 
της διοργανώτριας αρχής. 

Αρθρο 6 

Λειτουργία του Ηλεκτρονικού Συστήματος 

1. Η χρήση, λειτουργία και εν γένει διαχείριση του ηλε¬ 
κτρονικού συστήματος της παρούσας απόφασης ανήκει 
αποκλειστικά στην οικεία διοργανώτρια των αγώνων 
αρχή, η οποία έχει τις υποχρεώσεις του υπεύθυνου 
επεξεργασίας, σύμφωνα με το ν.2472/1997. Η διοργανώ- 

τρία αρχή ως υπεύθυνος επεξεργασίας έχει την υπο¬ 
χρέωση να λαμβάνει τα απαραίτητα μέτρα ασφαλείας 
των αρχείων, απαγορευμένης, απολύτως, της χρήσης 
του συστήματος και των δεδομένων, που παράγει για 
οποιοδήποτε άλλο λόγο, πέρα από αυτούς που ορίζει 
η παρούσα απόφαση. 

2. Στην Κεντρική Βάση Δεδομένων έχουν άμεση πρό¬ 
σβαση η αστυνομική αρχή και η διοργανώτρια αρχή. Για 
το σκοπό αυτό εφοδιάζονται με ειδικό Κωδικό Αριθμό, 
για τον άμεσο έλεγχο, ταυτόχρονα, όλων των φιλά¬ 
θλων και όλων των αγωνιστικών χώρων, ακόμη και, την 
ώρα διεξαγωγής των αγώνων. Ως χρήστες του Κωδικού 
Αριθμού ορίζονται ειδικώς εξουσιοδοτημένα πρόσωπα. 
Ειδικά το Υπουργείο Οικονομίας και Οικονομικών εφο¬ 
διάζεται με ειδικό Κωδικό αριθμό, προκειμένου οι κατά 
τόπους αρμόδιες Δ.Ο.Υ. να έχουν άμεση πρόσβαση στο 
Σύστημα Διαχείρισης Ονομαστικών/Αριθμημένων εισιτη¬ 
ρίων για τον έλεγχο των φορολογικών στοιχείων των 
διατεθειμένων εισιτηρίων, κατά τα ειδικότερα οριζόμε¬ 
να με την κοινή απόφαση των Υπουργών Οικονομίας 
και Οικονομικών και Πολιτισμού της παραγράφου 1 του 
άρθρου 1 του ν. 3372/2005. 

3. Η κεντρική Βάση Δεδομένων συνεργάζεται με τα 
Συστήματα Διαχείρισης Εισιτηρίων και ηλεκτρονικής 
εποπτείας των χώρων της αθλητικής εγκατάστασης. 

Αρθρο 7 

Σύστημα Διαχείρισης Ονομαστικών Εισιτηρίων 

1. Εισάγεται Σύστημα Διαχείρισης Ονομαστικών/Αριθ- 
μημένων Εισιτηρίων Θεάματος, κύριες λειτουργίες του 
οποίου, μεταξύ άλλων, είναι: 

α) Κεντρική Διαχείριση Διάθεσης Εισιτηρίων σε τερ¬ 
ματικές συσκευές ή μέσω διαδικτύου. 

β) Διαχείριση Αριθμημένων Θέσεων με οπτική αναπα¬ 
ράσταση της κάτοψης των χώρων θεάματος. 

γ) Ηλεκτρονική συναλλαγή μέσω συστήματος πιστω¬ 
τικών καρτών. 

δ) Ευελιξία στον ορισμό τιμών εισιτηρίων, για την 
υλοποίηση τιμολογιακής πολιτικής και εμπορικής προ¬ 
ώθησης του αθλητικού θεάματος. 

ε) Διαχείριση μελών ΟΙυό-Μθπιάθΐ'δΙιίρε. 

στ) Στατιστική πληροφόρηση στοιχείων πωλήσεων. 

2. Εφόσον η έκδοση και αγορά εισιτηρίου γίνεται μέσω 
κάρτας φιλάθλου, τούτο προϋποθέτει την εισαγωγή 
στο σύστημα της Κάρτας Φιλάθλου, αναγκαίας, τόσο 
για τη συνεργασία του Συστήματος Διαχείρισης Εισι¬ 
τηρίων με την Κεντρική Βάση Δεδομένων, όσο και για 
τους ειδικότερους ελέγχους περί ισχύος της Κάρτας 
και διασφάλισης της χρήσης αυτής σε έναν αγώνα, 
μόνο, μια φορά. 

3. Το εκδιδόμενο ονομαστικό εισιτήριο φέρει, απαραι- 
τήτως, ονοματεπώνυμο του φιλάθλου υπέρ του οποίου 
εκδίδεται. Όπως, επίσης, υποχρεωτικά, αναγράφονται 
στην οπίσθια όψη του: 

α) ότι απαγορεύεται η απευθείας διάθεση του εισιτη¬ 
ρίου αυτού σε οποιονδήποτε τρίτο, ακόμη και αν αυτός 
είναι νόμιμος κάτοχος ισχύουσα Κάρτας Φιλάθλου. 

β) ότι απαγορεύεται η εισαγωγή στην αθλητική εγκα¬ 
τάσταση αντικειμένων, που μπορούν να χρησιμοποιη¬ 
θούν σε πράξεις βίας, (πυροτεχνήματα, φωτοβολίδες, 
οινοπνευματώδη ποτά κ.λπ.). 

γ) ότι κατά την είσοδο στην αθλητική εγκατάσταση, 
είναι ενδεχόμενο να γίνει σωματικός έλεγχος, καθώς και 


έλεγχος ταυτοπροσωπίας. Γί αυτό και απαραιτήτως, το 
εισιτήριο πρέπει να συνοδεύεται από την Κάρτα Φιλά¬ 
θλου και την αστυνομική ταυτότητα ή το διαβατήριο ή 
την άδεια παραμονής. 

δ) ότι ο χώρος της αθλητικής εγκατάστασης επο¬ 
πτεύεται από ηλεκτρονικά μέσα παρακολούθησης και 
καταγραφής (κάμερες) και 
ε) ότι ο νόμιμος κάτοχος του ονομαστικού εισιτηρί¬ 
ου είναι υπεύθυνος αποζημίωσης για τυχόν φθορά της 
θέσης του. 

4. Η διαχείριση εισπράξεων από την πώληση των εισι¬ 
τηρίων και εκκαθάριση αυτών, γίνεται με τις ισχύουσες 
κάθε φορά με τα θέματα αυτά διατάξεις των οικείων 
κανονισμών της διοργανώτριας των αγώνων αρχής. 

Άρθρο 8 

Υποχρεώσεις των νομίμων κατόχων 
ονομαστικών εισιτηρίων 

Οι νόμιμοι κάτοχοι ονομαστικών/αριθμημένων εισιτη¬ 
ρίων έχουν τις ακόλουθες υποχρεώσεις: 

α) Κατά την είσοδό τους στην αθλητική εγκατάσταση 
να φέρουν μαζί τους εκτός από το εισιτήριο, την Κάρτα 
Φιλάθλου, εφόσον είναι νόμιμοι κάτοχοι, καθώς και την 
αστυνομική τους ταυτότητα ή το διαβατήριο ή την άδεια 
παραμονής, διαφορετικά δεν επιτρέπεται η είσοδος. Σε 
κάθε περίπτωση αναγνωρίζεται, με ειδική συσκευή, ο 
γραμμωτός κώδικας, που φέρει το εισιτήριο. 

β) Δεν επιτρέπεται να μεταβιβάσουν το ήδη αγορα- 
σθέν εισιτήριο απευθείας σε τρίτο, ακόμη κι αν αυτός 
είναι νόμιμος κάτοχος Κάρτας Φιλάθλου. Η μεταβίβαση 
αυτή είναι δυνατή, μόνο, μέσω του ισχύοντος ηλεκτρο¬ 
νικού συστήματος και υπό την προϋπόθεση ότι η οικεία 
Α.Α.Ε. ή Τ.Α.Α. το επιτρέπει. 

γ) Στην περίπτωση κλοπής ή απώλειας του εισιτηρίου 
οφείλουν πριν την έναρξη του συγκεκριμένου αγώνα να 
δηλώσουν την κλοπή ή απώλεια σε οποιοδήποτε εκδο- 
τήριο εισιτηρίων, προκειμένου να ακυρωθεί το εισιτήριο 
αυτό. Η διάταξη αυτή εφαρμόζεται, αναλόγως, και στην 
περίπτωση κλοπής ή απώλειας της Κάρτας Φιλάθλου. 

Αρθρο 9 

Αποκατάσταση ζημιών 

1. Επιφυλασσομένων των διατάξεων της παραγράφου 
1 του άρθρου 57 του ν. 2725/1999, όπως αυτός ισχύει 
σήμερα, υπόχρεοι προς αποζημίωση για τις προκαλού- 
μενες από τους κατόχους ονομαστικού/αριθμημένου 
εισιτηρίου υλικές φθορές των θέσεών τους, πριν, κατά 
τη διάρκεια και μετά τη λήξη των αθλητικών συναντή¬ 
σεων, είναι: 

α) οι νόμιμοι κάτοχοι του ονομαστικού εισιτηρίου, 
ανεξαρτήτως εάν τη θέση κατέχει άλλος μη νόμιμος 
κάτοχος του ως άνω εισιτηρίου, εκτός και αν έχει εκ¬ 
πληρώσει τις επιβαλλόμενες από τις περιπτώσεις β' και 
γ' του προηγούμενου άρθρου υποχρεώσεις του, 
β) οι διαγωνιζόμενες Α.Α.Ε. ή Τ.Α.Α. των οποίων είναι 
οπαδοί. 

2. Οι ανωτέρω ευθύνονται εις ολόκληρον. 

Αρθρο 10 

Τοποθέτηση του ηλεκτρονικού συστήματος-Δαπάνες 

1. Η ευθύνη και οι δαπάνες για την τοποθέτηση και συ¬ 
ντήρηση του ηλεκτρονικού συστήματος της παρούσας 

απόφασης βαρύνουν την οικεία διοργανώτρια αρχή σε 
χρέωση των Α.Α.Ε. ή Τ.Α.Α. - μελών της. 

2. Κατά την πρώτη εφαρμογή της παρούσας από¬ 
φασης η μέριμνα για την τοποθέτηση του ως άνω συ¬ 
στήματος, ανήκει στη Γενική Γραμματεία Αθλητισμού 
(Γ.Γ.Α.). Για το σκοπό αυτό συγκροτείται με απόφαση 
του Υπουργού Πολιτισμού ειδική επιτροπή αποτελού- 
μενη από τους: 

1) Θωμά Στάμου, Γ ενικό Διευθυντή Υποστήριξης Αθλη¬ 
τισμού της Γ ενικής Γ ραμματείας Αθλητισμού, ως Πρό¬ 
εδρο. 

2) Λάζαρο Μεράκο, Καθηγητή του Πανεπιστημίου 
Αθηνών,Τμήμα Πληροφορικής και Επικοινωνιών, ως μέ¬ 
λος. 

3) Θεόδωρο Αποστολόπουλο, Καθηγητή του Οικο¬ 
νομικού Πανεπιστημίου Αθηνών,Τμήμα Πληροφορικής, 
ως μέλος. 

4) Ιωάννη Σταμέλο, επίκουρο καθηγητή της Φυσικο¬ 
μαθηματικής Σχολής του Αριστοτελείου Πανεπιστημίου 
Θεσσαλονίκης, ως μέλος. 

5) Δημήτρη Λυμπερόπουλο, μόνιμο επίκουρο καθηγητή 
του Πανεπιστημίου Πατρών, Τμήμα Ηλεκτρολόγων Μη¬ 
χανικών και Τεχνολογίας Υπολογιστών, ως μέλος. 

6) Ευτύχιο Ευτυχίδη, Μηχανολόγο Ηλ/γο Μηχανικό, 
Προϊστάμενο του Τμήματος Ηλεκτρομηχανολογικών Με¬ 
λετών της Δ/νσης Μελετών της Γ ενικής Γ ραμματείας 
Αθλητισμού. 

7) Παναγιώτη Οπλοποιό, Ηλεκτρονικό Μηχανικό Επι¬ 
κοινωνιών, υπάλληλο του ΑΠΕ, ως μέλος. 

Γραμματέα της Επιτροπής ορίζουμε την Ελένη Δη- 
μητρέλλου υπάλληλο της Γ ενικής Γ ραμματείας Αθλη¬ 
τισμού. 

3. Έργο της ως άνω επιτροπής είναι η σύνταξη προδια¬ 
γραφών και της τεχνικής περιγραφής του ηλεκτρονικού 
συστήματος. 


Αρθρο 11 

Προσαρμογές υφισταμένων συστημάτων 

Α.Α.Ε. ή Τ.Α.Α., που έχουν ήδη δημιουργήσει ηλεκτρο¬ 
νικό σύστημα για την έκδοση, διάθεση και γενικά δι¬ 
ακίνηση των εισιτηρίων των αγώνων τους, οφείλουν 
να ενταχθούν στο σύστημα της παρούσας απόφασης, 
προσαρμόζοντας προς αυτό το υπάρχον σύστημά 
τους. Για το σκοπό αυτό υποβάλλουν στην επιτροπή 
του προηγούμενου άρθρου τις τεχνικές προδιαγραφές 
του συστήματος, που χρησιμοποιούν, προκειμένου να 
αποφασίσει τις αναγκαίες προσαρμογές, εντάσσοντας 
αυτές τις διαδικασίες της παραγράφου 3 του άρθρου 
10 αυτής της απόφασης. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 30 Δεκεμβρίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΟΡΦΑΝΟΣ 
-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

, ( β) 

Στο διατακτικό της υπ’ αριθμ. 318579/21.11.2005 απόφα¬ 
σης του Υπουργού Αγροτικής Ανάπτυξης και Τροφίμων, 
που δημοσιεύθηκε στο υπ’ αριθμ. 1793/Β720.12.2005 ΦΕΚ, 
γίνεται η εξής διόρθωση σφάλματος: 

Μετά τη φράση «η ζημία που έχει προκληθεί στους 
μηλεοπαραγωγούς του», προστίθεται η φράση «Νομού 
Μαγνησίας και ιδίως του Δήμου Ζαγοράς, του Δήμου 
Αφετών, καθώς και των». 

(Από το Υπουργείο 
Αγροτικής Ανάπτυξης και Τροφίμων) 

ΚΑΠΟΔΙΣΤΡΙΟΥ 34 * ΑΘΗΝΑ 1 04 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΜΜρ: νννννν.θΐ.ρτ 


ΡΑΧ 210 52 21 004 
Θ-ΓΠ3Μ: \Λ/β6ΐΤΙ35ίθΓ @ θί.ρΐ" 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 


(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 


(210) 413 5228 

ΚΕΡΚΥΡΑ-Σαμαρά 13 

(26610) 89 122 

ΠΑΤΡΑ - Κορίνθου 327 


(2610) 638 109 


(26610) 89 105 



(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 


(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 


(25310) 22 858 


(22510) 47 533 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

1 Σε έντυπη μορφή: 





• Για τα ΦΕΚ από 1 μέχρι 16 σελίδες σε 1 θϋΓΟ, προσαυξανόμενη κατά 0,20 θϋΓΟ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυΐΌ ανά σελίδα. 



Σε μορφή Οϋ: 





Τεύχος 

Περίοδος 

Ευπο 

Τεύχος 

Περίοδος ΕΘΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 50 

Α 

3μηνιαίο 

40 

Ν.Π.Δ.Δ. 

Ετήσιο 50 

Α' 

Μηνιαίο 

15 

Παράρτημα 

Ετήσιο 50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 100 

Δ' 

3μηνιαίο 

60 



1 · Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυΓο προσαυξανόμενη κατά 1 

1 θυΐΌ ανά 50 σελίδες. 





• Η τιμή πώλησης σε μορφή οά-τοπτ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουίΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210 -4071010, ίεχ : 210 - 4071010 ϊπίθτηεΐ: 

: ΚιΚρ://νννννν.β 1 . 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓΠθΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεωνΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά ταχυ¬ 
δρομικά έξοδα. 

1 Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυΐΌ. 


1 Οι συνδρομές του εσωτερικού προπληρώνονται σπς ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















